CELEX: 32020R2097
Language: lt
Date: 2020-12-15 00:00:00
Title: Komisijos reglamentas (ES) 2020/2097 2020 m. gruodžio 15 d. kuriuo dėl 4-ojo tarptautinio finansinės atskaitomybės standarto iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (Tekstas svarbus EEE)

2020 12 16   
               
               
                  LT
               
               
                  Europos Sąjungos oficialusis leidinys
               
               
                  L 425/10
               
            
         KOMISIJOS REGLAMENTAS (ES) 2020/2097
         2020 m. gruodžio 15 d.
         kuriuo dėl 4-ojo tarptautinio finansinės atskaitomybės standarto iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
         kadangi:
         
                     (1)
                  
                  
                     Komisijos reglamentu (EB) Nr. 1126/2008 (2) priimti tam tikri tarptautiniai apskaitos standartai ir aiškinimai, galioję 2008 m. spalio 15 d.;
                  
               
                     (2)
                  
                  
                     2020 m. birželio 25 d. Tarptautinių apskaitos standartų valdyba paskelbė laikinos 9-ojo TFAS taikymo išimties pratęsimą (4-ojo tarptautinio finansinės atskaitomybės standarto (TFAS) Draudimo sutartys pataisos);
                  
               
                     (3)
                  
                  
                     4-ojo TFAS pataisų tikslas – išspręsti klausimus, susijusius su skirtingų 9-ojo TFAS Finansinės priemonės ir būsimo 17-ojo TFAS Draudimo sutartys įsigaliojimo datų laikinomis apskaitos pasekmėmis. Visų pirma 4-ojo TFAS pataisomis laikinos 9-ojo TFAS taikymo išimties galiojimas pratęsiamas iki 2023 m., siekiant 9-ojo TFAS įsigaliojimo datą suderinti su naujuoju 17-uoju TFAS;
                  
               
                     (4)
                  
                  
                     Komisijos reglamente (ES) 2017/1988 (3) nustatyta, kad neprivalomas 9-ojo TFAS taikymo ūkio subjektams, kurie daugiausia užsiima draudimo veikla, įskaitant finansinio konglomerato draudimo sektorių, kuriam taikoma Europos Parlamento ir Tarybos direktyva 2002/87/EB (4), atidėjimas baigiasi 2021 m. sausio 1 d.;
                  
               
                     (5)
                  
                  
                     tiems ūkio subjektams turėtų būti leidžiama atidėti 9-ojo TFAS taikymą nuo 2021 m. sausio 1 d. iki 2023 m. sausio 1 d.;
                  
               
                     (6)
                  
                  
                     pasikonsultavusi su Europos finansinės atskaitomybės patariamąja grupe, Komisija daro išvadą, kad 4-ojo TFAS pataisos atitinka Reglamento (EB) Nr. 1606/2002 3 straipsnio 2 dalyje išdėstytus priėmimo kriterijus;
                  
               
                     (7)
                  
                  
                     todėl Reglamentas (EB) Nr. 1126/2008 turėtų būti atitinkamai iš dalies pakeistas;
                  
               
                     (8)
                  
                  
                     šiame reglamente nustatytos priemonės atitinka Apskaitos reguliavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1126/2008 priede pateiktas 4-asis tarptautinis finansinės atskaitomybės standartas (TFAS) Draudimo sutartys iš dalies keičiamas, kaip nurodyta šio reglamento priede.
         
         
            2 straipsnis
            Kiekviena įmonė ir kiekvienas finansinis konglomeratas, kaip apibrėžta Reglamento (ES) 2017/1988 2 straipsnyje, šio reglamento 1 straipsnyje nurodytus pakeitimus nuo 2021 m. sausio 1 d. taiko finansiniams metams, prasidedantiems 2021 m. sausio 1 d. arba vėliau.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 243, 2002 9 11, p. 1.
         
            (2)  2008 m. lapkričio 3 d. Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (OL L 320, 2008 11 29, p. 1).
         
            (3)  2017 m. lapkričio 3 d. Komisijos reglamentas (ES) 2017/1988, kuriuo dėl 4-ojo tarptautinio finansinės atskaitomybės standarto iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (OL L 291, 2017 11 9, p. 72).
         
            (4)  2002 m. gruodžio 16 d. Europos Parlamento ir Tarybos direktyva 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros, ir iš dalies keičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB (OL L 35, 2003 2 11, p. 1).
      
      
         
            PRIEDAS
            Laikinos 9-ojo TFAS taikymo išimties pratęsimas
            
               4-ojo TFAS pataisos
            
            
               4-ojo TFAS Draudimo sutartys pataisos
            
            Taisomi 20A, 20J ir 20O straipsniai.
            
               Laikina 9-ojo TFAS išimtis
            
            
                     
                        20A
                     
                     
                        9-ajame TFAS nagrinėjama finansinių priemonių apskaita, jis galioja 2018 m. sausio 1 d. arba vėliau prasidedantiems metiniams ataskaitiniams laikotarpiams. Tačiau draudikui, atitinkančiam 20B straipsnyje nustatytus kriterijus, šiuo TFAS numatyta laikina išimtis, pagal kurią leidžiama, tačiau nereikalaujama, kad draudikas metiniams ataskaitiniams laikotarpiams, prasidedantiems iki 2023 m. sausio 1 d., taikytų 39-ąjį TAS „Finansinės priemonės. Pripažinimas ir vertinimas“, o ne 9-ąjį TFAS. Draudikas, taikantis laikiną 9-ojo TFAS išimtį, turi:
                        
                                    a)
                                 
                                 
                                    ...
                                 
                              ...
                     
                  
                     
                        20J
                     
                     
                        Jeigu po pakartotinio įvertinimo (žr. 20G straipsnio a punktą) ūkio subjektas nebeatitinka reikalavimų, kad galėtų taikyti laikiną 9-ojo TFAS išimtį, ūkio subjektui leidžiama toliau taikyti laikiną 9-ojo TFAS išimtį tik iki metinio ataskaitinio laikotarpio, kuris prasidėjo iš karto po to pakartotinio įvertinimo, pabaigos. Nepaisant to, ūkio subjektas turi taikyti 9-ąjį TFAS metiniams ataskaitiniams laikotarpiams, prasidedantiems 2023 m. sausio 1 d. ar vėliau. Pavyzdžiui, jeigu ūkio subjektas pagal 20G straipsnio a punktą 2018 m. gruodžio 31 d. (savo metinio ataskaitinio laikotarpio pabaigoje) nusprendžia, kad jis nebeatitinka reikalavimų, kad galėtų taikyti laikiną 9-ojo TFAS išimtį, ūkio subjektui leidžiama toliau taikyti laikiną 9-ojo TFAS išimtį tik iki 2019 m. gruodžio 31 d.
                        ...
                     
                  
               
                  Laikina konkrečių 28-ojo TAS reikalavimų išimtis
               
            
            
                     
                        20O
                     
                     
                        Pagal 28-ojo TAS „Investicijos į asocijuotąsias įmones ir bendras įmones“ 35–36 straipsnius reikalaujama, kad ūkio subjektas, taikydamas nuosavybės metodą, taikytų vienodą apskaitos politiką. Nepaisant to, metiniais ataskaitiniais laikotarpiais, prasidedančiais iki 2023 m. sausio 1 d., ūkio subjektui leidžiama, bet nereikalaujama, išlaikyti atitinkamą apskaitos politiką, kurią taiko asocijuotoji įmonė arba bendroji įmonė, tokiu būdu:
                        
                                    a)
                                 
                                 
                                    ...
                                 
                              ...